**RAZPIS ZA VPIS V SREDNJE ŠOLE IN DIJAŠKE DOMOVE 2021/22**

Sporočamo vam, da je na spletni strani Ministrstva za izobraževanje, znanost in šport na naslovu:

<https://www.gov.si/teme/vpis-v-srednjo-solo/>

objavljen Razpis za vpis novincev v srednje šole za prihodnje šolsko leto 2021/2022.

Za vas so najbolj aktualne informacije pod točko Priloga I (število prostih mest v določenem programu) ter Priloga VI (če se boste vpisali tudi v dijaški dom), lahko pa si pogledate tudi ostale točke.

**INFORMATIVNI DAN**

Informativni dnevi so v skladu s šolskim koledarjem predvideni za:

- petek, 12. februarja 2021, ob 9. in 15. uri,

- soboto, 13. februarja 2021, ob 9. uri.

Učenci, ki letos končujejo osnovnošolsko obveznost, bodo namesto pouka imeli možnost sodelovanja na informativnih dnevih, v okviru katerih si bodo pridobili informacije o vpisu. Glede na epidemiološko situacijo v tem šolskem letu izvedba informativnih dnevov na šolah ne bo mogoča. To velja tudi v primeru, če bi pouk sicer potekal v šolah, saj gre za dogodek visokega tveganja, ob katerem se združuje veliko število učencev iz različnih delov Slovenije, pri čemer pa prihaja tudi do izrazito povečane uporabe sredstev javnega prevoza. Zato bodo šole svoje predstavitve izvedle na virtualni način oziroma s spletno predstavitvijo.

Vsem kandidatom svetujemo, da si podrobno pogledajo spletne strani šol, v katere se želijo vpisati oziroma jih zanimajo.

Na spletni strani Ministrstva za izobraževanje, znanost in šport na naslovu: https://www.gov.si/teme/vpis-v-srednjo-solo/ bo najkasneje zadnji teden v januarju 2021 objavljen seznam vseh srednjih šol, skupaj s seznamom izobraževalnih programov, ki jih te šole izvajajo, s povezavami do njihovih spletnih strani.